Kérdések a Diffúzió és hődiffuzivitás c. méréshez

1.	Milyen mikroszkpikus jelenség áll a vezetéses transzportfolyamatok hátterében?
2.	Miért nevezik ohmikusnak a Fick-törvényt?
3.	Miért nevezik az elsimulás differenciálegyenletének a Fick-egyenletet?
4.	Mikor tekinthető korlátlannak egy transzportfolyamat? Volt-e ilyen a labormérésben, s ha igen, melyik mérés volt az?
5.	Miért tekintettük korlátosnak a műanyagidom hődiffúzióját? Igaz-e ez a feltevés az egész mérés során?
6.	Hány egyértelműségi feltétel kell egy parciális differenciálegyenlet egyértelmű megoldásának a létezéséhez?
7.	Mi a jellegzetes eltérés a korlátos és a korlátlan transzportfolyamat időfüggése között?
8.	Mi a jellegzetes eltérés a korlátos és a korlátlan transzportfolyamat helyfüggése között?
9.	Miért kellett ügyelni a hődiffuzivitás mérésénél a jég finom porítottságára?
10.	Milyen hibát okoz a diffúziós mérésnél, ha a lézer sugara nem pont a fázishatáron halad át?
11.	Milyen hibát okoz a hődiffuzivitás mérésénél, ha a termoelem melegpontja nem pontosan az idom geometriai centrumában foglal helyet?
12.	Milyen függvény szerint változik folyadékok diffúziós tényezője a hőmérséklettel? Mi áll ezen összefüggés hátterében?